./data/phi0588/abo025/phi0588.abo025.perseus-lat2.xml
Cornelius Nepos
Vipsanius Agrippa, intima   familiaritate coniunctus adulescenti Caesari, cum propter suam gratiam et Caesaris potentiam   nullius condicionis non haberet potestatem, potissimum eius deligeret affinitatem   praeoptaretque equitis Romani filiam generosarum nuptiis     atque harum nuptiarum conciliator fuit (non est enim celandum) MarcusM  Antonius, triumvirum rei publicae constituendae  cuius gratia cum augere   possessiones posset suas, tantum afuit a cupiditate pecuniae, ut nulla in re usus sit ea   nisi in deprecandis amicorum aut periculis aut incommodis     quod quidem sub ipsa proscriptione perillustre fuit  nam cum LucioL    Saufei equitis Romani, aequalis sui, qui complures annos studio ductus philosophiae   habitabat Athenis habebatque in Italia pretiosas possessiones, tresviri bona vendidissent   consuetudine ea, qua tum res gerebantur, Attici labore atque industria factum est ut eodem   nuntio Saufeius fieret certior se patrimonium amisisse et recuperasse   idem LuciumL  Iulium Calidum, quem post Lucretii   Catullique mortem multo elegantissimum poetam nostram tulisse aetatem vere videor posse   contendere, neque minus virum bonum optimisque artibus eruditum, post proscriptionem equitum   propter magnas eius Africanas possessiones in proscriptorum numerum a PublioP  Volumnio, praefecto fabrum Antonii, absentem relatum expedivit   quod in praesenti utrum ei laboriosius an gloriosius fuerit,   difficile est iudicare, quod in eorum periculis non secus absentes quam praesentes amicos   Attico esse curae cognitum est